# Víctor Gómez Labrado

Víctor Gómez Labrado, més conegut amb el seu nom de ploma Víctor Labrado és un escriptor, filòleg i professor de secundària valencià. Va nàixer l'11 de juny de 1956 a Sueca.
Un dels seus llibres més coneguts és La mestra, publicat el 1995, en què conta la història de Marifé Arroyo, amb qui va compartir equip educatiu a l'escola de Barx. Aquest llibre és la història d'una dona castellanoparlant que va lluitar per la dignitat del valencià i per la implantació d'un model d'ensenyament progressista durant la Transició. En la novel·la s'aborda la batalla de València, ja que es mostra com aquesta mestra lluitadora va ser represaliada i expulsada de l'escola per defensar els drets lingüístics. Víctor Labrado ens acosta l'experiència de qui s'ha convertit en el símbol d'una generació d'educadors compromesos amb la llengua. El conegut grup valencià Zoo li ha dedicat una cançó, amb el mateix nom que la novel·la, al seu últim disc.

## Obres publicades

* Cròniques d'un rei - el príncep. Tabarca (1992)
* Cròniques d'un rei (II) - el conqueridor. Tabarca (1992)
* Cabrera. Eliseu Climent /3i4 (1995)
* La mestra. Eliseu Climent /3i4 (1995)
* Jaume I, el naixement d'un poble. Bromera (1998)
* La guerra de quatre. Bromera (2004)
* Quan anàvem a l'estraperlo. Angles (2004)
* Llegendes valencianes. Bromera (2007)
* El segle valencià. Bromera (2008), Premi d'Assaig Mancomunitat de la Ribera Alta
* Llegendes de la ciutat de València. Publicacions de l'Abadia de Montserrat (2009)
* Les trobades. 25 anys d'Escola Valenciana. Andana (2011)
* Tirant, l'heroi fràgil. Afers (2014)
* No mataràs. Bromera (2015), Premi Enric Valor de novel·la en valencià
* Veus, la mar, Edicions 62 (2018), Premi Joanot Martorell de narrativa
* Por o fugirem (amb Francesc Gisbert i Joan Borja). Andana (2018), Premi al llibre juvenil millor editat
* Nascuts del fang. Bromera (2024), Premi de Novel·la Ciutat d'Alzira

## Premis

* 2007 - Premi d'Assaig Mancomunitat de la Ribera Alta per l'obra El segle valencià.
* 2015 - Premi Enric Valor de novel·la en valencià de la Diputació d'Alacant per la novel·la No mataràs, que narra la història biogràfica del qui és considerat l'últim bandoler valencià.
* 2018 - Premi al llibre juvenil millor editat de la Conselleria d'Educació, Investigació, Cultura i Esport de la Generalitat Valenciana per Por o fugirem (amb Francesc Gisbert i Joan Borja).
* 2018 - Premi Joanot Martorell de narrativa de la ciutat de Gandia per la novel·la Veus, la mar.
* 2023 - Premi de Novel·la Ciutat d'Alzira per la novel·la Nascuts del fang.

## Referències

* ↑ Admin. «Gómez Labrado, Víctor» (en castellà-es). [Consulta: 7 novembre 2017].
* ↑ «La Mestra, Víctor G. Labrado». Casa del Libro. [Consulta: 7 novembre 2017].
* ↑ Josep Isern, Joan «La Mestra, de Víctor Labrado: no és una ficció». L'Avui, 19-10-1995.
* ↑ Cerdó, Marisa «Marifé Arroyo, 'La mestra': «La cançó de Zoo em va emocionar quan la vaig escoltar»». dBalears, 09-09-2018. Arxivat de l'original el 2018-10-09 [Consulta: 8 octubre 2018].
* ↑ «Víctor Labrado guanya el Premi Enric Valor de novel·la en valencià». Diari la Veu, 09-09-2015.
* ↑ «El segle valencià - Víctor G. Labrado». Editorial Bromera, 2007. [Consulta: 7 novembre 2017].
* ↑ Gramage, Maria Josep. «‘No mataràs', de Victor Labrado». VilaWeb, 26-06-2016. [Consulta: 7 novembre 2017].
* ↑ EFE «Víctor Labrado, premio Enric Valor con la biografía de un bandolero» (en castellà). El Mundo, 09-09-2015.
* ↑ «Cultura atorga els premis als llibres millor editats i a la labor de les llibreries». valenciaplaza.com, 10-10-2019. [Consulta: 16 gener 2020].
* ↑ media, À Punt. «28.11.2018 | Entrevistem Víctor Labrado, guanyador del premi de narrativa Joanot Martorell». [Consulta: 16 gener 2020].
* ↑ Carratalà, Sebastià «Víctor Labrado, Premi de Novel·la Ciutat d’Alzira 2023». Diari La Veu, 10-11-2023 [Consulta: 25 abril 2024].